ב \_\_\_\_ בשבת \_\_\_\_ ימים לחודש \_\_\_\_ שנת \_\_\_\_ לבריאת עולם, ובמקביל ל \_\_\_\_ ימים לחודש \_\_\_\_ שנת \_\_\_\_, למנין שאנו מונים כאן, ב \_\_\_\_, בני הזוג האהובים \_\_\_\_ ו \_\_\_\_ נכנסו בברית הנישואים.

אנו מתחייבים בזאת לבטוח זה בזו, לכבד זה את זו ולתמוך זה בזו לאורך חיי נישואינו יחד. נחתור להיות תמיד פתוחים וכנים, מבינים ומקבלים, אוהבים וסלחניים, ונאמנים האחד לשנייה. אנו מבטיחים בזאת לפעול ביחד לבניית מערכת יחסים הרמונית של שוויון. נכבד את הייחודיות של כל אחד מאיתנו ונעזור זה לזו לצמוח למלוא הפוטנציאל הגלום בנו. ננחם האחד את השנייה ונתמוך האחד בשנייה ברגעי הצער וברגעי השמחה בחיינו. נשאף תמיד לגלות רגישות האחד לצרכי השנייה. נזין זה את זו רגשית, רוחנית ואינטלקטואלית, ונהיה תמיד מודעים למעלות ולחוזקות הקיימות בשנינו. יחד נקים בית המלא בלמידה, בצחוק ובחמלה, בית שבו נכבד את מסורות המשפחה ואת הערכים יקרי הערך האחד של השנייה.

זה מבעד לעיני זו, אנו רואים את העולם באור חדש: מי ייתן ונהיה טובים יותר ביחד. מי ייתן ואהבתנו תמשיך לצמוח במלוא כוחה ותחבר בינינו לאורך השנים. מי ייתן ותמיד ננצור מילים אלה בלבבותינו כסמל למחויבותנו הנצחית זה לזו: אני לדודי, ודודי לי. באושר נכנסים אנו למחויבות זו ומקבלים על עצמנו בחגיגיות את חובותיה. הבטחתנו זה לזו, בנוכחות בני משפחה וחברים אוהבים, שרירה וקיימת.